62019CO0621_INF
Unionin tuomioistuimen määräys (kahdeksas jaosto) 8.10.2020 – Weindel Logistik Service
(asia C-621/19) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Yhteinen arvonlisäverojärjestelmä – Direktiivi 2006/112/EY – 168 artiklan e alakohta – Ostoihin sisältyvän veron vähentäminen – Tavaroiden käyttäminen yksinomaan verovelvollisen verotettaviin liiketoimiin – Maahantuotujen tavaroiden ja myyntiliiketoimen välinen suora yhteys
Verolainsäädännön yhdenmukaistaminen – Yhteinen arvonlisäverojärjestelmä – Ostoihin sisältyvän veron vähentäminen – Vähennysoikeuden syntyminen ja laajuus – Kolmansista maista tuotujen ja sittemmin maasta vietyjen tavaroiden uudelleenpakkausta koskevat palvelut – Maahantuoja, joka ei ole omistaja, pakkaa tavarat uudelleen – Vähennysoikeuden epääminen – Hyväksyttävyys – Edellytykset – Alkupään tuotantokustannuksia ei ole tai ne eivät sisälly myöhemmässä vaihdannan vaiheessa toteutettujen liiketoimien hintaan tai verovelvollisen taloudellisen toimintansa yhteydessä tarjoamien tavaroiden tai palvelujen hintaan
(Neuvoston direktiivin 2006/112 168 artiklan e alakohta)
(ks. 45, 46 ja 49 kohta sekä määräysosa)
Ratkaisu
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 168 artiklan e alakohtaa on tulkittava siten, että se on esteenä sille, että arvonlisäverovapautus myönnetään maahantuojalle, kun tällä ei ole oikeutta määrätä tavaroista omistajan tavoin ja kun alkupään tuotantokustannuksia ei ole tai ne eivät sisälly myöhemmässä vaihdannan vaiheessa toteutettujen liiketoimien hintaan tai verovelvollisen taloudellisen toimintansa yhteydessä tarjoamien tavaroiden tai palvelujen hintaan.
(
1
)	EUVL C 363, 28.10.2019.